"Иахьа иҟоу аԥхаррақәа рыла иара нагӡаны ишьақәгылеит ҳәа узыҳәаӡом. Иааиуа амчыбжь инаркны аҳауа ахьшәашәара аҵалоит, аҳауа аԥхарра лаҟәуеит жәаба-ааба градус рҟынӡа. Ари зыхҟьо адунеи зегь аҿы иҟоу аҳауа еиҭакрақәа роуп, иара иацуп абасеиԥш аҳауаԥхарра ашьҭыҵреи алаҟәреи. Ҳазҭоу амчыбжь ахаша, аԥшьаша инаркны аҳауатә лышәшәақәа рлеира иалагоит, аха аҳауаԥхарра ирлас илаҟәӡом. Ааԥын аӡы аԥхарреи аҳауа ԥхарреи еиҟарамхар, аҳауатә лышәшәақәа акырӡа иҳаракхоит. Иахьазы Амшын еиқәа аԥхарра шьҭымҵӡац аҟнытә лаҵарамзанӡа аҳауаԥхарра шьҭыҵлоит-илаҟәхалоит, амшынӡы аԥхарра ишылаҟәу инхоит. Убарҭ еиҟарамхакәа ааԥын ааит ҳәа аҳәара уадаҩуп", - ҳәа азгәалҭеит Ахсалԥҳа.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.